cyanic-selkie/wikianc huggingface dataset:
Diddy Kong Racing
Peli on Mario Kart 64:n tyylinen ajopeli, mutta se sisältää myös seikkailutilan. Diddy Kong Racingin hahmot ovat suurimmaksi osaksi peräisin muista Raren peleistä. Osaa hahmoista ei kuitenkaan julkaisuhetkellä ollut nähty muissa peleissä, ja näin peli toimi mainoksena myös tuleville julkaisuille: Banjo-karhu esiintyi myöhemmin muun muassa pelissä Banjo-Kazooie ja Conker-orava esiintyi myös omissa peleissään.
Pelaaja voi valita kulkuvälineekseen joko auton, pintaliitäjän tai lentokoneen. Kaikissa kentissä ei kuitenkaan voi käyttää kaikkia kulkuvälineitä, esimerkiksi kentässä ”Hot Top Volcano” ei voi käyttää autoa, koska se ei voi liikkua laavassa.
Juoni
Paha taikavoimia hallitseva avaruussika nimeltä Wizpig on saapunut Timber-saarelle aikomuksenaan vallata se. Saaren voi pelastaa vain voittamalla Wizpigin auto-, lentokone- ja pintaliitäjäajoissa. Mestarilentäjä Drumstick epäonnistui yrityksessään ja muuttui sammakoksi Wizpigin mustan magian seurauksena. Saaren muut asukkaat päättävät yrittää voittaa Wizpigin ja onnistuvat ajamaan tämän takaisin kotiplaneetalleen, Future Funlandiin. Wizpigin paluun pelossa he kuitenkin päättävät mennä sinne tuhoamaan Wizpigin lopullisesti.
Clark
Clark voi tarkoittaa seuraavia:
Erasure
Erasure (äännetään []) on brittiläinen vuonna 1985 perustettu synthpop-duo, jonka muodostavat Vince Clarke (syntetisaattorit, kosketinsoittimet) ja Andy Bell (laulu).
Erasure sai alkunsa vuonna 1985, kun Depeche Moden, Yazoon ja The Assemblyn taakseen jättänyt Vince Clarke haki lehti-ilmoituksella laulajaa uuteen projektiinsa. Yli neljänkymmenen kokelaan joukosta valituksi tuli Andy Bell.
Ensimmäinen albumi Wonderland ei ollut suuri kaupallinen menestys, mutta vuoden 1986 "Sometimes" -kappaleesta eteenpäin jokainen yhtyeen Britanniassa julkaistu single on noussut UK Singles Chartin Top-30:een. Vuoteen 2007 mennessä Erasure on julkaissut yhteensä 18 albumia ja myynyt yli 14 miljoonaa äänitettä maailmanlaajuisesti. Yhtyeen tunnetuimpia kappaleita ovat "Sometimes" (1986), "A Little Respect" (1988), "Stop!" (1988), "Blue Savannah" (1990), "Chorus" (1991), "Always" (1994) sekä Suomessa erityisen suureen suosioon kohonnut "Love To Hate You" (1991). Yhtyeen suurin hitti - ja ainoa Brittein singlelistan ykköseksi noussut kappale - on kuitenkin vuonna 1992 julkaistulta, ABBA:a versioineelta, ABBA-esque -EP:ltä irrotettu single "Take A Chance On Me".
Yhtyeen myydyin studioalbumi on Isossa-Britanniassa triplaplatinaa ja USA:ssa platinaa myynyt The Innocents (1988). Muista julkaisuista parhaiten on myynyt yhtyeen ensimmäinen singlekokoelma Pop! The First 20 Hits (1992), joka kotimaansa triplaplatinan lisäksi myi kultalevyyn oikeuttavan määrän USA:ssa ja Saksassa.
Erasure on konsertoinut Suomessa kahdesti: Helsingin jäähallissa 2. syyskuuta 1992, Phantasmagorical Tour -kiertueensa yhteydessä ja vuonna 2017 Robbie Williamsin Tampereen konsertin lämmittelijänä.
Pål Hanssen
Pål Hanssen (s. 14. syyskuuta 1972) on norjalainen jääpalloilija. Hän on edustanut urallaan Norjan pääsarjan seuroista Stabækia, Ruotsin pääsarjan seuroista IFK Vänersborgia, Västerås SK:ta, Karlstadin IF Bolticia ja BS BolticGötaa sekä Venäjän pääsarjan Dynamo-Kazania. Hanssen oli yhdessä Christer Lystadin kanssa ensimmäiset norjalaiset, jotka pelasivat Venäjän pääsarjassa. Vuoden 1995 Ruotsin Allsvenskanin loppuottelussa hän oli voittamassa Ruotsin mestaruutta tekemällä molemmat Bolticin maalit ottelun päättyessä 2-1.
Hanssen on edustanut Norjan jääpallomaajoukkuetta kaikkiaan 109 maaottelussa.
Saavutukset
Seurajoukkueissa
Henkilökohtaisesti
Seal
thumb|Seal vuonna 2012. Seal Henry Olusegun Olumide Adelo Samuel, taiteilijanimeltään Seal, (s. 19. helmikuuta 1963 Lontoo) on brittiläinen soul-laulaja.
Elämä ja ura
Seal syntyi Lontoon Paddingtonissa. Hänen vanhempansa olivat brasilialaissyntyinen Francis Samuel ja nigerialaissyntyinen Adebisi Samuel. Hän opiskeli arkkitehtuuria ja konetekniikkaa.
Vuonna 1990 Seal oli vierailevana artistina Adamskin singlellä ”Killer”, joka nousi Britanniassa listaykköseksi. Seal sai pian levytyssopimuksen ZTT Recordsilta. Vuonna 1991 ilmestyi hänen ensimmäinen albuminsa, Seal. Vuonna 2002 Seal teki yhdessä Santanan kanssa kappaleen ”You Are My Kind”, joka julkaistiin albumilla Shaman. Syyskuussa 2010 Anna Eriksson ilmoitti tekevänsä Sealin kanssa kappaleen yhdessä. Kyseinen kappale, ”You Get Me”, julkaistiin Seal 6: Commitment -albumilla.
Perhe
Seal on ollut naimisissa saksalaisen huippumallin Heidi Klumin kanssa. He ovat vuonna 2012 ilmoittaneet eroavansa. Heillä on liitostaan kolme yhteistä lasta: vuosina 2005 ja 2006 syntyneet pojat sekä vuonna 2009 syntynyt tytär. Perheeseen kuuluu myös Klumin tytär Leni (s. 2004).
Sairaus
Sealin kasvot ovat tyypillinen esimerkki ihon punahukan (Discoid lupus erythematosus - DLE) aiheuttamista arvista. Seal on kertonut haastatteluissa, että tauti iski häneen teini-iässä. Se ei ainoastaan aiheuttanut kasvojen arpia, mutta myös vaikutti päänahassa aiheuttaen hiusten lähdön. Laulajan tila on kuitenkin pysynyt vakaana jo vuosia.
Hohtopensasyökkönen
pienoiskuva|245px|Toukka
Hohtopensasyökkönen (Amphipyra pyramidea) on eteläisessä Suomessa jokseenkin yleinen loppukesän ja alkusyksyn yöperhoslaji.
Koko ja ulkonäkö
Hohtopensasyökkönen on melko kookas yöperhonen. Etusiivet ovat kauttaaltaan voimakkaan kiiltävät ja pohjaväriltään tummanruskeat. Rengastäplä ja ulompi poikkiviiru ovat terävärajaiset, vaaleat ja erottuvat selkeästi. Sisempi poikkiviiru on yleensä ruskeampi, voimakkaasti mutkitteleva ja tekee siiven etureunassa jyrkän mutkan kohti siiven tyveä. Poikkiviirujen väliin jäävä siiven osa on jokseenkin tasaleveä ja ulomman poikkiviirun luona väriltään hyvin tumma. Takasiivet ovat terävärajaisesti erottuvaa ruskeaa etureunaa lukuun ottamatta voimakkaan kuparinruskeat. Pään etuosan huulirihmat ovat kokonaan vaaleat. Siipiväli on 47–52 mm.
Hohtopensasyökkösen voi sekoittaa vain harvinaisempaan hämypensasyökköseen (Amphipyra berbera). Lajien erottaminen toisistaan voi olla varsin hankalaa.
Levinneisyys ja lentoaika
Hohtopensasyökköstä tavataan Pohjois-Afrikasta ja Etelä-Euroopasta Keski-Euroopan ja Venäjän läpi aina Japaniin saakka. Suomessa sitä tavataan etelä- ja keskiosissa suunnilleen Vaasa-Joensuu-linjalle saakka. Perhosia voi tavata heinäkuun lopusta lokakuun alkupuoliskolle.
Elinympäristö ja elintavat
Laji viihtyy kosteissa lehdoissa sekä lehti- ja sekametsissä. Aikuiset perhoset lentävät pimeän laskeuduttua ja tulevat valolle, mutta huomattavasti useammin makealla nesteellä kostutetulle syötille. Toukka koteloituu kotelokopan sisään maahan. Muna talvehtii.
Ravintokasvi
Toukka elää tammilla (Quercus) ja muutamilla muilla lehtipuilla sekä kuusamilla (Lonicera) ja syreeneillä (Syringa).
Doug Wilson
Douglas Wilson (s. 5. heinäkuuta 1957 Ottawa, Ontario, Kanada) on uransa lopettanut kanadalainen jääkiekkoilija. Puolustajana pelannut Wilson aloitti juniorikiekon Ottawa 67’s -seurassa Ontario Hockey Association -sarjassa. Hänet varattiin kaikkiaan kuudentena pelaajana vuoden 1977 NHL-varaustilaisuudessa. Hän pelasi 14 kautta Chicago Blackhawksissa ja kaksi kautta San Jose Sharksissa, jossa lopetti uransa vuonna 1993.
Doug Wilson toimi San Jose Sharksin toimitusjohtajana 2003-2022, kunnes lopetti terveyssyistä. Hänen paikkansa korvasi Mike Grier. Wilson valittiin Hockey Hall of Fameen vuonna 2020.
Eleonoora Akvitanialainen
Eleonoora (tai Eleonora) Akvitanialainen tai Aliénor Akvitanialainen (n. 1122 – 1. huhtikuuta 1204 Fontevraudin luostarissa) oli kahdesti kuningatar (Ranskan ja Englannin), mutta aina herttuatar (Akvitanian). Hän on keskiajan tunnetuimpia ja vaikutusvaltaisimpia naisia.
Lapuan tuomiokirkko
Lapuan tuomiokirkko sijaitsee Lapualla ja on yksi Suomen yhdeksästä tuomiokirkosta. Se on Lapuan hiippakunnan tuomiokirkko. Kirkko on rakennettu vuonna 1827, ja se on Carl Ludvig Engelin suunnittelema. Kirkon vierellä on kellotapuli, joka on tiettävästi Lapuan vanhin edelleen toiminnassa oleva rakennus. Kirkon pihalla on muun muassa Karjalaan jääneiden muistomerkki, jääkärien muistomerkki, Yrjö Liipolan veistämä enkelipatsas, vuoden 1918 sodassa kaatuneiden muistomerkki. Sankarihautoja on lähes 300. Kirkkopihassa on kaksi lapualaisten sotilaiden sisällissodasta sotasaaliiksi saamaa tykkiä. Kirkon katto- ja lasimaalaukset ovat taidemaalari Paavo Leinosen tekemiä. Alttarimaalaus on Berndt Godenhjelmin maalaama vuodelta 1845.
Eleonoora Akvitanialainen
Elämän varhaisvaiheet
Eleonoora oli vanhin Akvitanian herttuan Vilhelm X:n ja tämän puolison Æenor de Chêtelleraultin, Chatêlleraultin varakreivin Aimericin tyttären, kolmesta lapsesta. Vanhempien avioliiton oli järjestänyt trubaduurina kuuluisaksi tullut Akvitanian herttua Vilhelm IV ja tämän pitkäaikainen rakastajatar.
Lapuan tuomiokirkko
Urut
thumb|left|Suomen suurimmat urut Lapuan tuomiokirkossa Lapuan tuomiokirkossa on vuonna 1938 valmistuneet urut. Ne ovat yhä Suomen suurimmat. Niissä on 85 varsinaista äänikertaa, 6 siirtoäänikertaa ja celesta-lyömäsoitin. Uruissa on neljä sormiota ja jalkio.
Kimmo Lisko
Kimmo Lisko (s. 1977 Tampere) on suomalainen rulla- ja jääkiekkoilija. Rullakiekon SM-liigassa Liskon seuroina ovat olleet tamperelainen Team 957 ja nokialainen Näätä Rollers. Kolminkertainen maailmanmestari on toiminut myös Suomen maajoukkueen kapteenina. Hän pelasi kaudella 2002–2003 kolme jääkiekon SM-liigaottelua.
Lapuan tuomiokirkko
Urut
Alkujaan Lapuan tuomiokirkossa oli vuonna 1876 valmistuneet kirkkourut. Ne olivat 14-äänikertaiset Jens Alexander Zachariassenin valmistamat urut. Myöhemmin 1930-luvulla kirkkoon päätettiin hankkia iso ja ajanmukainen soitin. Alun perin Lapuan tuomiokirkkoon oli suunniteltu noin 50-äänikertaiset urut. Uusista uruista järjestettiin kuitenkin tarjouskilpailu tšekkoslovakialaisen Riegerin ja suomalaisen Kangasalan urkutehtaan välille. Uusia kirkkourkuja oli mukana suunnittelemassa Tampereen vanhan kirkon urkuri Aarne Wegelius, joka oli tuona aikana merkittävä urkuasiantuntija Suomessa.
Eleonoora Akvitanialainen
Elämän varhaisvaiheet
Eleonoora sai nimensä äitinsä Ænorin mukaan, sillä oksitaaninkielinen nimi Aliénor tarkoittaa toista Æenoria. Myöhemmin nimestä on käytetty muotoa Éléanor, joka on pohjoisen d'oc-kielen muoto samasta nimestä.
Lapuan tuomiokirkko
Urut
Tarjouskilpailun aikana urkujen koko kasvoi ja hinta laski. Lopullisen tarjouksen voitti Kangasalan urkutehdas. Lopulta urkuihin tuli yhteensä 6 667 urkupilliä, joista seitsemäntoista äänikerran pillit ovat peräisin kirkon vanhemmista Zachariassen-uruista. Urkujen ensimmäinen sormio on vankka koraalisormio ja toinen on positiivityyppinen sormio. Kolmas sormio on voimakas, ranskalaistyylinen paisutuspillistö ja neljäs sormio täydentää kolmatta sormiota. Jalkiossa on bassoääniä ja soolojen soittoon sopivia sointeja.
Shane West
Shane West (s. Shannon Bruce Snaith, 10. kesäkuuta 1978 Baton Rouge, Louisiana, Yhdysvallat) on yhdysvaltalainen näyttelijä. Hänet tunnetaan muun muassa elokuvista Muistojen polku (2002) ja Herrasmiesliiga (2003) sekä televisiosarjoista Teho-osasto ja Nikita.
Eleonoora Akvitanialainen
Elämän varhaisvaiheet
Eleonoora varttui Euroopan sivistyneimmässä hovissa, joka oli ritarilaulujen synnyinpaikka. Hänen isänsä Vilhelm (Guillaume) IX Akvitanialainen oli varhaisin tunnettu trubaduuri. Hän oli aikakautensa naiseksi erinomaisen korkeasti koulutettu sekä osasi kirjoittaa ja puhua sekä omaa kieltään että latinaa. Hän oli taitava niin musiikissa kuin kirjallisuudessakin, osasi ratsastaa, metsästää haukoilla ja aseilla.
Lapuan tuomiokirkko
Urut
Urkujen soittopöytä sijaitsee lehterin kaiteen vieressä. Urkujen soittopöytä ja jalkio, sekä I-sormio olivat koneistoltaan alun perin täysin pneumaattisia, jolloin jalkiota ja I-sormiota oli mahdollista soittaa myös polkemalla. Urkujen valmistumisaikaan sähkökatkot olivat yleisiä, niin näin haluttiin varmistaa, että urut ovat ainakin osittain soitettavissa vaikka sähkökäyttöinen ilmapuhallin ei olisikaan käytettävissä.
Eleonoora Akvitanialainen
Elämän varhaisvaiheet
Hänestä tuli koko Akvitanian herttuakunnan perijä, kun hänen veljensä Vilhelm Aigret kuoli sylivauvana. Herttuakunta oli tuolloisen Ranskan laajin ja varakkain alue. Tämä kaikki teki Eleonoorasta keskiajan varakkaimman ja vaikutusvaltaisimman naisen. Toki hänen omalla tahdollaan ja taidollaan oli myös paljon merkitystä.
Lapuan tuomiokirkko
Urut
Muiden sormioiden (II, III ja IV) ohjaus tehtiin pneumaattisesta sähköpneumaattiseksi urkuparven lattian alla sijainneilla pneumaattisesti ohjatuilla kytkimillä.
Shane West
Lapsuus ja nuoruus
West syntyi Baton Rougessa Louisianassa. Hänellä on yksi nuorempi sisko ja paljon nuorempi siskopuoli. Hänen vanhempansa erosivat ja kymmenvuotiaana West muutti äitinsä mukana Kaliforniaan. Hän innostui näyttelemisestä kun hänen oli pakko ottaa lukiossa draamatunteja jotta opinnot tulisivat täyteen.
Lapuan tuomiokirkko
Urut
Alttaritaulun takana on kaukourut, joita voidaan soittaa pääurkujen soittopöydän lisäksi liikuteltavasta soittopöydästä. Tämä erillinen soittopöytä rakennettiin vuonna 1998 urkuihin tehdyn erittäin laajan peruskorjauksen yhteydessä. Tässä yhteydessä esim. urkujen sähköinen soitto- ja rekisterikoneisto uusittiin täysin. Soittopöytä muutettiin pneumaattisesta sähköiseksi, ja niinpä soittimesta tuli koneistoltaan sähköpneumaattinen.
Peruskorjauksen pääurakoitsijana toimi Urkurakentamo Martti Porthan Oy, ja urkujen uuden sähköisen soitto- ja rekisterikoneiston suunnitteli, valmisti ja asensi OrgEL Oy Organ Electronics.
Shane West
Ura
Shane Westin ensimmäinen merkittävä rooli oli televisiosarjasta Vielä kerran, jossan hän esitti Eli Sammleria. Roolin myötä West alkoi saada paremmin rooleja myös elokuvista, kuten Mihin hintaan tahansa (2000), Älä jätä minua (2001) ja Muistojen polku (2002), joissa oli vastanäyttelijöinä muun muassa Marla Sokoloff ja Mandy Moore. Vuonna 2003 hän näytteli Sean Conneryn tähdittämässä elokuvassa Herrasmiesliiga. Vuonna 2004 West otti vastaan Ray Barnettin roolin televisiosarjasta Teho-osasto. Hän jätti Teho-osaston vuonna 2007. Vuonna 2010 alkaneessa sarjassa Nikita West näyttelee salamurhaajia kouluttavaa Michaelia.
Yksityiselämä
West harrastaa laulujen kirjoittamista ja kitaran soittoa. Hänen kappaleensa ”So What Does It All Mean?” oli Muistojen polku -elokuvan ääniraidalla. Hänellä on rockyhtye Jonny Was, jonka kanssa hän esiintyy ympäri Los Angelesia.
Shane West on seurustellut näyttelijöiden Rachael Leigh Cookin, Marla Sokoloffin, Mandy Mooren ja Dina Meyerin kanssa. Lisäksi hän on tapaillut näyttelijä-tanssija Jenna Dewania.
Eleonoora Akvitanialainen
Elämän varhaisvaiheet
Hänen isänsä kuoltua pyhiinvaellusmatkalla Espanjassa vuonna 1137 Eleonoora peri viisitoistavuotiaana Poitiers'n kreivikunnan sekä Akvitanian ja Gasgognen herttuakunnat. Alue oli huomattavasti kuninkaan omia läänityksiä suurempi. Eleonoora oleskeli erityisesti maillaan Akvitanissa ja sen kaupungeissa Bordeaux'ssa ja Poitiers'ssa, joissa hän piti hienostunutta hoviaan.
Rosemary Clooney
thumb|Rosemary Clooney ja Bing Crosby. Rosemary Clooney oli yhdysvaltalainen laulajatar ja näyttelijätär.
Deep Silver
Deep Silver on Koch Median omistama videopelien julkaisija. Yhtiön päämaja sijaitsee Planeggissa Saksassa.
THQ:n mentyä konkurssiin yhtiö on hankkinut muun muassa Volitionin.
Vuonna 2014 Deep Silver osti Crytekiltä Crytek UK studion, joka suljettiin ja Dambuster Studios perustettiin. Uutena yhtiönä se julkaisi pelin Homefront: The Revolution.
Pelit
Yhtiö julkaisee pelejä useilta kehittäjiltä:
Rosemary Clooney
Ura
Hän oli suosittu laulaja etenkin 1940- ja 1950-luvuilla, jolloin hän lauloi lukuisia ikivihreitä kappaleita. Sen lisäksi hän loi uran näyttelijänä ja hänen tunnetuin elokuvansa on Valkea joulu (, 1954) jossa hän näytteli yhdessä Bing Crosbyn, Vera-Ellenin ja Danny Kayen kanssa. Vuonna 2002 hänet palkittiin elämäntyö-Grammyllä. Hän sai myös laulajan urastaan tähden Hollywood Walk of Famelle.
Yksityiselämä
Rosemary Clooney oli George Clooneyn täti; George Clooneyn isä, tunnettu televisiopersoonallisuus Nick Clooney, oli hänen veljensä. Rosemary Clooney oli naimisissa kolme kertaa, joista näyttelijä José Ferrerin kanssa kahdesti. Heillä oli viisi lasta. Hänen kolmas ja viimeinen avioliittonsa solmittiin vuonna 1997 Dante DiPaolon kanssa. Se avioliitto kesti aina Clooneyn kuolemaan asti. Rosemary Clooney kuoli keuhkosyöpään.
Eleonoora Akvitanialainen
Elämän varhaisvaiheet
Herttuatar kutsui hoviinsa lukuisia kirjailijoita ja eritoten trubaduureja kuten Bernard de Ventadour, Benoît de Sainte-Maure, joka omisti Eleonooralle teoksensa Roman de Troie, Wacen, joka kirjoitti runoelman Le Roman de Brut herttuattaren kunniaksi. Rigaud de Barbezieux kirjoitti occitanian kielisiä runoja vuosina 1140–1163. Noin vuoden 1150 tienoilta lähtien Aliénor yhdessä tyttärensä Marie de Francen kanssa, joka oli kirjailija Chrétien de Troyesin suojelija, piti yllä loistavaa kirjailijahovia aina 1170-luvulle saakka.
Eleonoora modernisoi eritoten Poitiers'n kaupunkia laatimalla sille uuden vapauskirjan, rakentamalla kauppahallit ja uuden kehämuurin sekä laajentamalla merkittävästi kaupungissa olevaa palatsiaan ja niin edelleen.
Avioliitto Ranskan Ludvig VII:n kanssa
Eleonoora oli perimänsä omaisuuden sekä siihen liittyvien feodaali velvoitteiden puolesta varmasti Euroopan tavoitelluin naimakauppa. Perittyään isänsä arvonimen ja omaisuuden, Eleonoora solmi avioliiton Ranskan kruununperillisen Ludvigin, myöhemmin Ludvig VII:n kanssa Bordeaux’ssa 22. heinäkuuta 1137. Vaikka Eleonoora toi avioliittoon mukanaan valtavat maa-alueet, vasta hänen ja Ludvigin mahdollinen poika olisi aikanaan voinut nimittää itseään Ranskan kuninkaaksi ja Akvitanian herttuaksi. Läänitykset olisivat yhdistyneet, sillä feodaalilain mukaisesti maat kuuluivat Eleonooralle koko tämän elämän ajan.
Vain muutama päivä avioliiton solmimisen jälkeen Eleonooran appi, Ranskan kuningas Ludvig VI kuoli. Näin hänestä tuli nuorena myös Ranskan kuningatar; tosin uusi kuningaskaan ei ollut kuin 17-vuotias nuorukainen. Nuori kuningatar yllytti miestään, joka ei välttämättä ollut nopea tai tehokas päätöksenteossa, lähtemään muiden ylimysten tapaan ristiretkelle. Kun kuningas toteutti suunnitelmansa, Eleonoora lähti naisille hyvin harvinaiseen tapaan mukaan sotaretkelle.
Eleonoora Akvitanialaisen ja Ludvig VII:n avioliitosta syntyivät lapset:
Ristiretki
Vaikka Eleonooran aviomies Ludvig VII olikin hurskas, hän joutui kuitenkin raivoisaan konfliktiin paavi Innocentius II:n kanssa. Bourgesin arkkipiispanistuin oli tullut vapaaksi ja kuningas kannatti tehtävään omana ehdokkaanaan kansleri Caduria. Vastassa oli paavin ehdokas ja arkkipiispaksi nimetty Pierre de la Charte. Kuningas ilmoitti, että uudella arkkipiispalla ei ole tulemista kaupunkiinsa. Tämä johti välittömästi Ludvigin ja hänen valtakuntansa pannaan julistamiseen.
Eleonooran kehotuksesta Ludvig järjesteli Eleonooran sisaren Petronillan ja Vermandois'n kreivin Raoul I:n avioliittoa, joskin kreivi joutui eroamaan edellisestä puolisostaan, joka puolestaan oli Champagnen kreivin Theobald II:n sisar. Tämä johti sotatilaan kuninkaan ja vasallin välillä, kun vasalli lisäksi oli asettunut tukemaan paavia Burgesin arkkipiispan nimityksessä. Sotaa käytiin vuosina 1142–1144 ja se päättyi kuninkaan miehittäessä Champagnen. Taistelun tuoksinassa kuningas oli hävittänyt koko Vitryn kylän, jonka kirkon polttamisen yhteydessä kaikki 1 300 sinne suojaan mennyttä ihmistä paloi hengiltä. Syyllisyyden vaivaamana Ludvig lupasi joulupäivänä vuonna 1145 lähteä ristiretkelle.
Pääsiäisenä vuonna 1146 Eleonoora ja Ludvig ottivat kummatkin ristiretkiviitan tilaisuudessa, jossa saarnasi Bernhard Clairvauxlainen. Tilaisuus oli historiallisesti ainutlaatuinen, sillä puolisot ja naiset jäivät yleensä kotiin, kun miehet lähtivät sotiin ja eritoten ristiretkelle, vieraaseen maanosaan. Eleonoora ei ollut vain mukana matkaava puoliso, vaan oman, omilta läänityksiltään lähteneen ja aseistetun feodaaliarmeijansa johdossa oleva sotilas. Ennen kokemattomasta tapahtumasta lähti liikkeelle moninaisia huhuja. Eleonooran ja hänen hovinaistensa väitettiin pukeutuneen amatsoneiksi taisteluja varten, mutta tutkimus pitää asiaa vain legendana. Toinen ristiretki alkoi kuitenkin Vézelaysta ja Eleonoora oli sotajoukkoineen siinä mukana. Naisten asema ristiretken aikana sai huomattavaa parannusta, kun tiedotettiin Magdalan Marian haudan löytymisestä.
Toinen ristiretki sinänsä oli suuri pettymys ja tappio. Ludvig oli heikko sotilaallinen johtaja ja kykenemätön ylläpitämään joukkojensa kuria ja moraalia tai tekemään sotatoimissa taktisesti mielekkäitä päätöksiä. Eleonooran outo asema ristiretkeen osallistuvana herttuattarena sai aikaa erilaisia huhuja. Naista ei välttämättä pidetty kykenevänä sotatoimiin tai joukkojen johtamiseen ja siksi huhut kertoivat Eleonooran sukupuolisuhteista milloin johonkin alempaan vasallin, milloin setäänsä Antiokian ruhtinaaseen Raymond de Poitiersiin. Kotimatkan aviopuolisot tekivät erillään.
Ero Ludvig VII:stä
Jo ennen ristiretkelle lähtemistä Eleonooran ja Ludvigin suhde oli heikentynyt. Liitossa kohtasivat toisensa kaksi hyvin erilaista ihmistä, hurskas, lähes munkkimainen Ludvig ja elämäniloinen, älykäs, kultturelli Eleonoora, jolle elämä oli elämistä varten.
Ristiretkeltä palaamisen jälkeen Ludvig VII halusi avioeron puolisostaan, mutta paavin ja eritoten neuvonantajan apotti Sugerin välityksen seurauksena avioerosta luovuttiin vuonna 1151 ja Eleonoora synnytti sovinnon merkiksi parin toisen tyttären. Sen jälkeen kun Ludvigin tärkeä neuvonantaja apotti Suger oli kuollut, tuli avioero uudelleen ajankohtaiseksi. Puolisoiden avioliiton mitätöinti tapahtui vuonna 1152. Beaugencyn konsiili, joka oli tutkinut kuninkaan avioeropyyntöä, löysi avioliiton mitätöinnille perusteen, sillä Ludvigin esi-isän Hugo Capetin vaimo oli samaa sukua kuin Eleonoora ja näin aviopuolisot olivat viidennet serkukset. Tämä riitti mitätöimään avioliiton. Historioitsijat ovat melko yksimielisiä siitä, että avioero oli Ludvig VII:n suurin poliittinen virhe, sillä Eleonoora otti itselleen kuuluvat alueet ja niin kuninkaan vallan alaisuudessa olevat alueet vähenivät rajusti.
Avioliitto Englannin Henrik II:n kanssa
200px|thumb|Plantagenêt-suvun vaakuna. Kuusi viikkoa edellisen avioliittonsa mitätöinnin jälkeen 18. toukokuuta 1152 Eleonoora avioitui Anjoun kreivin ja Normandian herttuan Henrik Plantagenêt'n kanssa. Eleonoora oli noin 11 vuotta miestään vanhempi ja tosiasiassa samassa sukulaisuussuhteessa kuin oli ollut Ludvig VII:n kanssa. Koko Euroopan täyttäneiden huhujen mukaan Henrikin oma isä olisi ollut Eleonooran rakastaja, joka olisi neuvonut poikaansa naimaan tämän tavoitellun avioliittokohteen ja tietenkin myös hänen omaisuutensa.
Myöhemmän ajan historiantutkimuksen mukaan Eleonoora viehättyi Henrikin kurtiseeraukseen, olihan Henrikillä valloituksia naismaailmassa hyvinkin runsaasti ja syntyihän heidän poikansa Vilhelm vain kuukauden erolla avioliiton ulkopuolisen velipuolensa Geoffreyn kanssa. Henrikillä oli myös muita avioliiton ulkopuolisia lapsia avioliiton ajalta.
Joskus vuosien 1169 ja 1170 välillä Eleonoora pani vireille avioeron, ja hänellä oli tarkoituksena perustaa oma itsenäinen hovinsa perintömailleen Poitoun kreivikunnan pääkaupungin Poitiersiin. Hänen tavoitteena oli perustaa todellinen rakkauden hovi, jossa trubaduurirunoudella olisi ollut keskeinen sijansa. Henrik kuitenkin keskittyi hallitsemaan omiansa ja vaimonsa laajoja läänityksiä. Eleonoora vietti suuren osan ajastaan Poitiers'n hovissaan.
Eleonoora Akvitanialaisen ja Henrik II:n avioliiton lapset:
Henrikin avioliiton ulkopuolella syntyneet lapset:
Vuosien 1173–1175 kapina
Vuonna 1172 Eleonooran poika Henrik Nuori, kyllästyneenä valtansa vähäisyyteen ja isänsä vihamiesten kannustamana, aloitti vuosien 1173–1174 kapinat, joihin liittyivät myös hänen veljensä Rikhard ja Geoffrey. Kapina sai tukea monilta Englannin paroneilta, kuin myös Ranskan kuninkaalta Ludvig VII:ltä ja Skotlannin kuninkaalta Vilhelm I:ltä. Kun Eleonoora pyrki liittymään kapinallisiin, niin Henrik II kaappasi hänet. Henrik lannisti kapinoinnin ja vangitsi Eleonooran 15 vuoden ajaksi. Vankia hän säilytti eri puolilla Englantia olevissa linnoissa.
Vuonna 1183 Henrik nuorempi aloitti kapinoinnin uudelleen. Velkaisena ja Normandian hallitsemisesta estettynä hän yritti järjestää Limoges'n kaupungissa väijytyksen isälleen. Henrik Nuorella oli apunaan veljensä Geoffreyn sekä Ranskan kuninkaan Filip II Augustuksen lähettämiä joukkoja. Henrik II:n joukot piirittivät kaupungin ja pakottivat Henrik Nuoren pakenemaan sieltä. Tämän jälkeen Henrik Nuori vaelteli ympäri Akvitanian herttuakuntaa, kunnes sairastui ja kuoli. Tähän tietenkin loppuivat kapinoinnit.
Elämän loppupuoli
thumb|Eleanooran ja Englannin Henrik II hautamuistomerkki Fontevraudin luostarissa, Ranskassa Kun Henrik II kuoli, Eleonoora auttoi poikaansa Rikhard I:tä nousemaan valtaistuimelle, ja tämä päästikin äitinsä vankeudesta. Eleonoora hallitsi Englantia valtionhoitajana ja sijaishallitsijana poikansa ollessa mukana kolmannella ristiretkellä ja vankeudessa. Henkilökohtaisesti hän neuvotteli poikansa lunnaista ja matkusti tämän tähden Saksaan. Hän eli kauemmin kuin Rikhard I ja näki vielä nuorimman poikansa Juhana Maattoman nousevan valtaistuimelle.
Kirjoja ja elokuvia
Eleonoora Akvitanialaisesta on kirjoitettu runsaasti niin tieteellisiä kuin muitakin teoksia. Hänen elämästään on tehty dokumentteja ja näytelmäelokuvia, tunnetuimpana Leijona talvella (1968, jossa Eleonooraa näyttelee Katharine Hepburn.
Hyvä Ässät!
Hyvä Ässät! on Porin Ässien jääkiekkojoukkueen kannatuslaulu, jonka esittää duo Visa & Harri. Singlen julkaisi vuonna 1978 elokuvaohjaaja Visa Mäkisen perustama levy-yhtiö Curly Records. Levyn B-puolella on Helen-nimisen artistin versio Paul Ankan hitistä Diana.
Kenttäoikeus
right|thumb|250px|15. Prikaatin kenttäoikeus rintamaoloissa heinäkuussa 1944. Kenttäoikeus on poikkeusoloissa, tyypillisesti sodan aikana rintamalla, muodostettu enemmän tai vähemmän laillinen erityistuomioistuin. Suomessa nimeä kenttäoikeus käytettiin talvi- ja jatkosodan aikana toiminnassa olleista laillisista tuomioistuimista, joiden tehtävänä oli käsitellä sotilaiden ja miehitetyn alueen väestön tekemiä rikoksia. Näiden tuomioistuinten tuomioista sai yleensä valittaa sotaylioikeuteen. Tuomioistuimen kokoonpanoon kuului lainoppinut puheenjohtaja eli sotatuomari, upseerijäsen ja aliupseeristoon tai miehistöön kuulunut jäsen.
Suomen sisällissodan kenttäoikeudet
Nimityksen käyttäminen sisällissodan aikaisista sotatuomioistuimista on ongelmallista. Virallisesti sanaa alettiin käyttää vasta sotaväen rikoslaissa, joka annettiin 30. toukokuuta 1919. Siinä sanaa käytettiin merkityksessä ”sota-aikana asetettava armeijan alioikeus”. Sotaväen rikoslain mukaan rauhan aikana sotavoimaa koskevia tuomioita jakoi sotaoikeus. Sodan aikana oli mahdollista asettaa myös pikaoikeuksia. Kenttäoikeus sanaa käytettiin Suomessa myös ensimmäisen maailmansodan aikana ilmeisesti Saksan, Venäjän, Yhdistyneen kuningaskunnan ja Ranskan sotalainsäädäntöön pohjautuen. Professori Rafael Erich määritteli 1916 kenttäoikeuden sotatuomioistuimeksi, joka sota-aikana tutkii ja ratkaisee sotaan liittyviä rikosluonteisia asioita.
Suomessa ei ollut 1918 voimassa olevaa sotaväen rikoslakia, johon kenttäoikeuksien toiminta olisi voinut perustua. Vuonna 1886 oli tosin annettu sotaväkeä koskeva rikoslaki, mutta sotaväen lakkauttaminen 1901 oli tehnyt siitä merkityksettömän. Tämäkään laki ei tuntenut kenttäoikeuksia, vaan sodan ja rauhan aikana toimivan sotaoikeuden ja poikkeusoloja varten pikaoikeuden. Viisijäsenisen pikaoikeuden antama ankarin mahdollinen tuomio oli kuolemanrangaistus, mutta asian käsittelyn tuli olla julkista ja tuomiosta täytyi olla mahdollisuus valittaa. Sisällissodan aikaiset kenttäoikeudet eivät täyttäneet tällaisia ehtoja.
Sisällissodan kenttäoikeudet eivät noudattaneet oikeudenkäymiskaarta eivätkä mainittavasti tavallisten oikeusistuinten toiminnasta säädettyjä muotoja. Yksi mahdollisuus olisi ollut soveltaa Suomen suuriruhtinaskunnalle 1909 annettuja sotatila-asetuksia. Niiden mukaan olisi voitu käyttää Venäjän sotaväen rikoslakia tuomittaessa siviiliväestöä kenttäoikeuksissa. Suomessa tällaisia säädöksiä pidettiin yleisesti laittomasti annettuina eivätkä lakimiehet katsoneet voivansa niitä soveltaa.
Kapinallisten hallituksesta käytettiin nimitystä kansanvaltuuskunta. Sen virallinen kanta oli, että vallankumouksen vastustajien tutkiminen ja tuomitseminen kuului jokaiseen kuntaan perustetulle alioikeudelle, jota he kutsuivat vallankumousoikeudeksi. Kuolemanrangaistuksen käytön kansanvaltuuskunta kielsi tykkänään eikä se virallisesti antanut punakaarteille mitään määräyksiä vastustajiin kohdistetuista rangaistuksista.
Sekä punaisten että valkoisten vastustajiinsa kohdistamia rankaisutoimia on pidetty mielivaltana, sillä ne eivät perustuneet kumottuihin tai voimassa oleviin säädöksiin, eivätkä Vaasan senaatin tai kansanvaltuuskunnan antamiin asetuksiin. Sisällissodan aikaiset kenttäoikeudet eivät olleet oikeuksia nimityksen juridisessa merkityksessä, mutta sosiaalisessa merkityksessä ne toki täyttivät oikeusistuimen tunnusmerkit. Varsinkin tavalliset ihmiset mielsivät ne sota-aikaan kuuluviksi oikeusistuimiksi.
Finnmarken
Finnmarken on norjalainen vuonna 1899 perustettu sanomalehti, jonka kotikunta on Vesisaari. Lehti ilmestyy neljästi viikossa ja kuuluu Amedia-konserniin.
Sisustusmusiikki
thumb|Kappale Tapisserie en Fer forgé (1924) kokonaisuudessaan. Sisustusmusiikki on Erik Satien luoma musiikkityyli, joka on luonteeltaan taustamusiikkimaista, toistuvaa ja paikallaan pysyvää. Tyylilajiin kuuluu vain kolme Satien säveltämää kappaletta, joista yhden ensiesitys tapahtui vasta 30 vuotta Satien kuoleman jälkeen. Sisustusmusiikki on ollut ambientin, minimalistisen musiikin ja konkreettisen musiikin tyylilajien edeltäjistä ja lähtöpisteistä. Satie nimesi musiikkinsa Musique d'Ameublement'ksi vuonna 1917.
Tausta ja esitykset
Satien sisutusmusiikki nimenä ei viittaa musiikin taustamusiikkimaiseen luonteeseen, vaan siihen, miten rikkaat ihmiset teetättivät tuolloin kotiinsa huonekaluja sisustuksena. Samalla tavoin sävellysten yksityisesitysten mahdolliset hankkijat koostuivat näistä samoista rikkaista, joilla oli varaa tilata koteihinsa huonekaluja ja esimerkiksi seinäripustuksia. Sävellysten nimet viittaavat rikkaiden ihmisten teetättämiin huonekaluihin.
Ensimmäinen kokonaisuus oli tarkoitus esittää Ozenfant-galleriassa, mutta sota esti esityksen. Toinen teos Sons industriels oli ainut sisustusmusiikin kappaleista, jonka Satie on esittänyt itse.
Sons industriels esiteltiin yleisölle kuvauksella:
Kuvaus kuitenkin jätettiin huomioimatta. Kun musiikki alkoi soimaan esittäjien harmiksi yleisö hiljeni ja istuutui alas keskittyen kuuntelemaan sitä. Tilaisuus oli ensimmäinen ylöskirjoitettu kerta kun käsitettä sisustusmusiikki on käytetty.
Merkitys
Satien Musique d'Ameublement oli epäonnistunut aikanaan. Se unohdettiin jo hänen eläessä ja se palautui ihmisten tietoisuuteen uudestaan vasta kolmekymmentä vuotta Satien kuoleman jälkeen John Cagen ansiosta. Ambientin ja muzakin tyylilajit itse näkevät usein pohjautuvan Musique d'Ameublement'in. Sisustusmusiikki on ollut myös minimalistisen musiikin ja konkreettisen musiikin tyylilajien lähtökohtana.
Satien tavoitteena sisustusmusiikilla oli muuttaa musiikin porvarillisia esiintymistapoja ja löytää uudenlaisia olemisen tapoja ja syitä musiikin olemassaololle. Satien muusikkoystävän Darius Milhaudin mukaan Satien päämäärä musiikin taustamusiikimaisuudelle toteutui myöhemmin. Nykyään musiikkia soitetaan julkisilla paikoilla, kaupoissa ja ravintoloissa, ja se täyttää ihmisten kodit. Musiikki soi taustalla jatkuvasti, se kuullaan, mutta sitä ei kuunnella. Tämä oli juuri sitä, mikä Musique d'Ameublement'n tavoitteena oli, Milhaudin mukaan.
Musique d'Ameublement sävellykset
pienoiskuva|Erik Satien kappale Carrelage Phonique (1917) kokonaisuudessaan. Satie sävelsi sisustusmusiikkia kolme lyhyttä kappaletta, jotka koostuvat viidestä eri osiosta. Sävellykset on laadittu niin, että niitä voidaan soittaa loputtoman kauan. Sävellysten harmonia on tonaalinen, niissä käytetään kadensseja ja melodia on koukuttava. Sävellyksen toistot ovat identtisiä eikä niissä esiinny vaihtelua tai muutosta. Kappaleet eivät pyri tarjoamaan poispääsyä niiden staattisuudestaan.
Valmistuneet sävellykset
Ensimmäinen kokonaisuus (1917) huilulle, klarinetille ja jousisoittimille, sekä ensimmäisessä kappaleessa trumpetille
Toinen kokonaisuus: Sons industriels (1920) pianoduolle, kolmelle klarinetille ja pasuunalle
Toteutumattomat ideat sävellyksiksi
Satiella oli ideoita myös muiksi teoksiksi, tiettyihin tiloihin ja huoneisiin. Nämä eivät kuitenkaan koskaan valmistuneet.
Satien ideoita olivat:
Aktivointi (kirjanpito)
Aktivointi tarkoittaa kirjanpidossa menojen, joista tulevaisuudessa todennäköisesti kertyy vielä tuloja, kirjaamista aktiivoiksi taseen vastaaviin. Aktivoinnista on säädetty kirjanpitolain 5:1 §:ssä, jonka mukaan: "Tilikauden tulot kirjataan tuotoiksi tuloslaskelmaan. Tuotoista vähennetään kuluina ne menot, joista ei todennäköisesti enää kerry niitä vastaavaa tuloa, samoin kuin menetykset. Muut menot saadaan aktivoida."
Aktivointi koskee paitsi pysyvien vastaavien (käyttöomaisuuden), vaihto-omaisuuden ja rahoitusarvopapereiden hankintamenojen aktivointia, myös saamisten sekä rahojen ja pankkisaamisten merkitsemistä taseeseen. Taseen vastaavaa-puolta, joka koostuu kirjanpitovelvollisen varoista, kutsutaan aktiivoiksi. Taseen vastattavaa-puolella on passiivat eli oma pääoma ja vieras pääoma.
Aineelliset hyödykkeet
Pitkävaikutteisten aineellisen omaisuuden hyödykkeiden, kuten rakennusten sekä koneiden ja laitteiden, jotka tuottavat tuloa useana tilikautena, hankimenot kirjataan poistoina kuluksi hyödykkeen vaikutusaikana. Tilikauden poistolla vähennetty jäännös hankintamenosta aktivoidaan taseen vastaaviin. Kulumattomista aineellisista hyödykkeistä, kuten maa- ja vesialueista ja taide-esineistä, ei tehdä poistoja. Niiden hankintamenot aktivoidaan poistoja vähentämättä.
Aineettomat hyödykkeet
Kehittämistoiminnalla tarkoitetaan uusien tai aikaisempia parempien raaka-aineiden, laitteiden, tuotteiden, palvelujen tai tuotantoprosessien suunnittelua ja kehittämistä. Kirjanpitolain mukaan kehittämismenot saadaan aktivoida, jos ne tuottavat tuloa useampana tilikautena. Aktivoidut kehittämismenot kirjataan poistoina kuluksi vaikutusaikanaan.
Aineettomia oikeuksia ovat mm. toimiluvat, patentit, lisenssit, tavaramerkit, liikenneluvat ja tekijänoikeudet. Aineettomien oikeuksien hankintamenot on kirjanpitolain mukaan aktivoitava, jos ne tuottavat tuloa useampana tilikautena. Aktivoidut hankintamenot on poistettava vaikutusaikanaan.
Liikearvon hankintameno on yrityskaupan yhteydessä se osa kauppahinnasta, joka ylittää ostettavan yrityksen taseen nettovarallisuuden arvon. Liikearvo (goodwill) on aineetonta omaisuutta, kuten inhimillistä pääomaa, brändejä, asiakassuhteita, hyvää mainetta jne. Liikearvon hankintameno saadaan aktivoida. Hankintameno on poistettava vaikutusaikanaan, kuitenkin enintään kymmenen vuoden kuluessa.
Perustamismenojen ja tutkimusmenojen aktivointi on kirjanpitolain mukaan kiellettyä. Ne tulee kirjata vuosikuluksi.
Sijoitukset
Pysyvien vastaavien sijoitukset, joita ovat pysyvään käyttöön hankitut osakkeet (esim. toimitilojen hallintaan oikeuttavat osakkeet) sekä kirjanpitovelvollisen varsinaiseen toimintaan liittyvät pysyvät saamiset, aktivoidaan hankintamenon suuruisina tai, jos niiden todennäköinen käypä markkinahinta tilinpäätöspäivänä on sitä alempi, tämän määräisinä.
Vaihto-omaisuuden aktivointi
Tilikauden päättyessä jäljellä olevan vaihto-omaisuuden hankintameno aktivoidaan taseen vaihtuviin vastaaviin. Jos jäljellä olevan vaihto-omaisuuden hankintameno tai luovutushinta on tilinpäätöksessä alkuperäistä hankintamenoa pienempi, kirjataan erotus kuluksi. Jäljellä olevan vaihto-omaisuuden määrä selvitetään varaston inventoinnin avulla.
Rahoitusarvopapereiden hankintamenojen aktivointi
Rahoitusomaisuuteen kuuluvat arvopaperit aktivoidaan hankintamenon suuruisina tai, jos niiden markkinahinta tilinpäätöspäivänä on sitä alempi, tämän määräisinä.
Saamisten sekä rahojen ja pankkisaamisten merkitseminen taseeseen
Saamiset merkitään taseeseen nimellisarvonsa mukaisina, kuitenkin enintään todennäköiseen arvoon. Rahat ja pankkisaamiset merkitään nimellisarvoon.
Menorca
Menorca eli Minorca on Espanjalle kuuluva saari Baleaareilla, Välimerellä. Sen asukasluku oli 92 434 vuonna 2008. Saaren suurimpia kaupunkeja ovat Ciutadella ja Maó. Saarella puhutaan katalaanin murretta nimeltään menorquí, joka poikkeaa muista katalaanin murteista lähinnä ääntämiseltään.
Hallinnolliset alueet
thumb|left|425px|Menorcan osat.
Supadion kansainvälinen lentoasema
Supadion kansainvälinen lentoasema (IATA: PNK, ICAO: WIOO) on lentoasema Länsi-Kalimantanilla, Indonesiassa. Se sijaitsee 17 kilometrin päässä Pontianakista. Lentokenttää operoi PT Angkasa Pura II.
Lentoasema rakennettiin alun perin 1940-luvun alussa, ja silloin sen nimi oli Sungai Durian lentoasema. 1980-luvulla nimi muutettiin Supadion lentoasemaksi. Vuodesta 1989 Supadion lentoasemalta avattiin kansainvälinen reitti Kuchingin lentoasemalle Malesiaan.
Klaus Hemmerle
Klaus Hemmerle (3. huhtikuuta 1929 – 23. tammikuuta 1994) oli saksalainen roomalaiskatolinen piispa. Hän syntyi Freiburg im Breisgaussa, ja hänet vihittiin papiksi 25. toukokuuta 1952. Hänet nimitettiin Aachenin hiippakunnan piispaksi 9. syyskuuta 1975 ja vihittiin piispaksi 8. marraskuuta 1975. Pääkonsekraattorina toimi Johannes Pohlschneider, jota avustivat Hermann Josef Schäufele ja Joseph Ludwig Buchkremer.
Sojuz MS-05
Sojuz MS-05 on Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 28. heinäkuuta 2017 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Aluksen miehistö kuuluu ISS:n Retkikunta 52:n miehistöön.
Josef Kjellgren
Josef Kjellgren (1907 Mörkö, Ruotsi – 1948 Tukholma, Ruotsi) oli ruotsalainen kirjailija.
Ennen kirjailijanuraansa Kjellgren työskenteli merillä ja oli mukana ammattiyhdistysliikkeen toiminnassa. Hän aloitti kirjailijana vuonna 1929 ilmestyneessä antologiassa Fem unga ja kirjoitti sen jälkeen runoja. Hän sairastui tuberkuloosiin ja menetti liikuntakykynsä, jonka jälkeen hän siirtyi proosaan ja kirjoitti meriaiheista.
Suomennetut teokset
Kjellgrenin runojen suomennoksia on antologiassa Viesti mereen: antologia Ruotsin uutta runoutta (WSOY 1946).
Markus Maulavirta
Markus Einari Maulavirta (os. Virtanen; s. 29. toukokuuta 1956, Järvenpää) on suomalainen keittiömestari, eräopas ja tietokirjailija. Hän tuli tunnetuksi suurelle yleisölle muun muassa esiinnyttyään vuosina 1988–1989 tv-sarjassa Enkelten keittiö ja vuosina 1999–2004 yli 40 kertaa tv-sarjassa Kokkisota. Hän on kirjoittanut kymmenkunta keittokirjaa ja toiminut suomalaisen keittiötaidon kouluttajana usean vuosikymmenen aikana.
Koulutus
Maulavirta kävi vuonna 1974 yksivuotisen kokin peruskurssin. Tämän jälkeen hän opiskeli kokki-kylmäköksi Hotelli- ja ravintolakoulu Perhossa (1976–1978), ja suoritti Hotelli- ja ravintolaopisto Haagassa keittiön työnjohdollisen kurssin sekä keittiömestarikurssin (1984–1984). Hän täydensi opintojaan Haaga Instituutin keskijohdon täydennyskoulutuksella (1988–1989) ja lyhytkursseilla Cross Kitchen ja Maailman keittiöt The Culinary Institute of Americassa Yhdysvaltojen New Yorkissa (1995) ja Haaga Instituutissa (kouluttajakoulutus, 1996). Tämän lisäksi hän suoritti viinimestaritutkinnon Turun ammatti-instituutissa vuosina 2002–2003.
Työura
Tämän jälkeen Maulavirta työskenteli Valtioneuvoston juhlahuoneiston banquet-kokkina. Sitten hän oli vuosina 1986–1989 ravintola Georgen keittiömestari. Ravintola valittiin Vuoden ravintolaksi vuonna 1987. Georgelle myönnettiin Michelin-tähti (1991), kun keittiössä vaikuttivat Maulavirran ohella Maija Silvennoinen ja Markus Aremo. Vuosina 1989–1993 Maulavirta oli hotelli Lordin keittiöpäällikkö. Lord sai Michelin-tähden vuonna 1993. Vuosina 1994–2001 Maulavirta oli keittiöpäällikkönä hotelli Palacen ravintola Palacessa ja vuosina 2002–2005 ravintola Nokassa ja samalla Royal Ravintoloiden pääkouluttajana (Royal Academy). Tämän jälkeen hän jatkoi 2005–2007 Klaus K -hotellin ravintola Ilmattaren keittiöpäällikkönä. Päätoimensa ohella hän on vieraillut lyhyitä jaksoja Italiassa, Norjassa ja Ranskassa sijaitsevissa ravintoloissa sekä luennoinut tai toiminut opettajina monilla suomalaista ruokaa tai sen eri osateemoja käsitelleillä kursseilla.
Pieni-Myhi
Maantiede
Pieni-Myhin keskiosaa hallitsee haarautuva Koivuniemi, jonka länsipuolella on järven syvin kohta, 28 metriä. Siitä etelään järvi on mutkainen, kapea ja syvyyssuhteiltaan vaihteleva. Eteläosan syvin kohta on 16 metriä. Pieni-Myhin eteläisimmän osan muodostaa Paunonlampi. Koivuniemen itäpuolinen vesialue on länsipuolista matalampaa, sen syvin kohta on 18 metriä. Järvi jatkuu Nuottisalmen kautta koilliseen, jossa syvin kohta on 16 metriä.
Pieni-Myhin saariluku on 15. Saarista yksi on alle aarin laajuinen luoto, kaksi on yli hehtaarin laajuisia. Suurin on usean hehtaarin laajuinen Lehtosaari.
Pieni-Myhin pohjoisilla rannoilla on kulttuurimaisemaa, eteläosan rannat ovat metsämaata. Pieni-Myhi on samantasoinen sen länsipuolisen Myhinjärven kanssa. Järviä yhdistää kapea Sulasalmi. Myhijärven pohjoisosa on Pieni-Myhin tapaan sokkeloinen
Pieni-Myhi (14.718.1.022) kuuluu Myhinjärven valuma-alueeseen (14.718), joka on kolmannen jakovaiheen vesistö Kymijoen vesistössä (14). Toinen jakovaihe on Konneveden alue (14.71) ja ensimmäinen on Rautalammin reitin valuma-alue (14.7). Myhinjärven alueeseen kuuluu 95 vähintään hehtaarin laajuista järveä, joista yhdeksän on yli neliökilometrin laajuisia. Alueen laajin järvi on Ahveninen, sen jälkeen tulee Vihtanen, Myhinjärvi ja Mehtiö, joita seuraa Pieni-Myhi, Mataroinen ja Korppinen.
Yhdistyneen kuningaskunnan alahuone
Yhdistyneen kuningaskunnan alahuone, englanniksi House of Commons, on Yhdistyneen kuningaskunnan parlamentin alahuone eli kaksikamarisen parlamentin toinen kamari. Parlamenttiin kuuluvat myös ylähuone ja Britannian monarkki.
Urkki (lehti)
Urkki oli suomenkielinen miestenlehti, jota julkaistiin vuodesta 1974 vuoteen 1983. Lehti aloitti alaotsikolla ”maailman lehti” tanskalaisen Ugens Rapport -lehden suomalaisena painoksena. Lehden nimi Urkki viittasi Suomen silloiseen presidenttiin Urho Kekkoseen.
Yhdistyneen kuningaskunnan alahuone
Alahuone on demokraattisesti enemmistövaaleilla vaalipiireistään valittu 650 kansanedustajan (Members of Parliament, MP) ryhmä. Kansanedustajat pitävät edustajanpaikkansa kunnes parlamentti hajotetaan (lain mukaan seuraavat vaalit on pidettävä viiden vuoden kuluessa). Käytännössä kaikki tärkeimmät hallintoa koskevat päätökset tehdään alahuoneessa, josta yleensä myös ministerit ja pääministeri tulevat. Kaikki pääministerit ovat vuodesta 1902 lähtien olleet alahuoneen jäseniä pääministeriksi tullessaan ylähuoneen Alec Douglas-Homea lukuun ottamatta.
Urkki (lehti)
Urkki sisälsi miesten maailmaan liittyviä aiheita, kuten sotakertomuksia ja uutisia muualta maailmasta, eikä lehti keskittynyt alastonmalleihin tai seksuaalisuuteen. Toisen maailmansodan jälkeen perustettujen suomalaislehtien perinteen mukaan lehti käsitteli sisäpolitiikkaa sarkastisella tavalla.
Yhdistyneen kuningaskunnan alahuone
Alahuone ilmaantui 1300-luvulla ja on siitä lähtien ollut keskeytyksettä toiminnassa. Alun perin ylähuoneella oli paljon enemmän valtaa kuin alahuoneella, mutta nykyään alahuoneen lainsäädäntövalta on suurempi kuin ylähuoneen. Vuoden 1911 parlamenttiasetuksen (Parliament Act 1911) perusteella ylähuoneen valta hylätä suurin osa lakiesityksistä muuttui vallaksi viivästyttää lakien voimaanastumista.
Urkki (lehti)
Vuonna 1979 lehdellä oli 238 000 lukijaa, joista 38 000 oli naisia. 1980-luvun alussa se oli yksi neljästä myydyimmästä miestenlehdistä Suomessa, Jallun, Kallen ja Raton rinnalla.
Yhdistyneen kuningaskunnan alahuone
Alahuoneen muodollinen, täydellinen nimi englanniksi on the Honourable the Commons of the United Kingdom of Great Britain and Northern Ireland in Parliament assembled.
Urkki (lehti)
Ruotsin Ällmoraberget-vuorella Gritstoneberget-kalliolla sijaitseva kiipeilyreitti on nimetty lehden mukaan.
Yhdistyneen kuningaskunnan alahuone
Aiheesta muualla
51.49989°N, -0.12467°W
Antti Rönkä
Antti Rönkä (s. 26. heinäkuuta 1996 Tammisaari) on suomalainen kirjailija.
Röngän koulukiusaamista käsittelevä esikoisromaani Jalat ilmassa ilmestyi vuonna 2019. Hän sai teoksesta Kiitos kirjasta -palkinnon 2020.
Röngän isä on kirjailija Petri Tamminen. Vuonna 2020 ilmestyi heidän kirjeenvaihtoonsa perustuva teos Silloin tällöin onnellinen.
The 1st Album
The 1st Album on Modern Talkingin ensimmäinen albumi vuodelta 1985. Levy menestyi erittäin hyvin, ja se meni listaykköseksi Saksassa, Turkissa, Israelissa, Suomessa, sekä Itävallassa. Sveitsin ja Belgian listoilla levy sijoittui toiseksi.
Liikepankki
Finanssivalvonta ylläpitää luetteloa valvonnassaan olevista suomalaisista liikepankeista. Suomessa vuonna 2014 toimivat liikepankit ovat:
The 1st Album
Kappalelista
Kaikki kappaleet kirjoittanut Dieter Bohlen, ellei toisin mainittu.
Liikepankki
Suomessa aiemmin toimineita liikepankkeja:
Historiaa
Suomeen saatiin ensimmäinen pankkilaki vuonna 1866. Lain mukaan liikepankit saattoivat olla avoimia yhtiöitä tai osakeyhtiöitä. Liikepankin peruspääoman tuli olla 1,5 miljoonaa markkaa. Ensimmäinen liikepankki oli hieman aiemmin perustettu Suomen Yhdyspankki.
Kun pankkilaki uusittiin vuonna 1886, liikepankin tuli aina olla osakepankki. Osakepääomaksi riitti nyt 300 000 markkaa.
Sekamitat
Diogeneen epigrammikokoelma ei ole säilynyt nykyaikaan. Diogenes on ilmeisesti sisällyttänyt joitakin omia runojaan tunnetumpaan filosofien elämäkertoja kokoavaan teokseensa Merkittävien filosofien elämät ja opit, ja hän myös viittaa siinä runokokoelmaansa useita kertoja. Bysantin aikana joitakin kokoelman runoja otettiin mukaan Kreikkalaiseen antologiaan.
Yksi epigrammien pääteemoista on ilmeisesti ollut jonkun merkittävän henkilön, kuten filosofin, kuolema. Esimerkiksi Thaleelle Diogenes kirjoitti näin (alkukielessä runomittana eleginen distikon):